smcproject/ml-wiki-sentences huggingface dataset:
2006-ൽ, ദി ടൈറ ബാങ്ക്സ് ഷോയിൽ പ്രത്യക്ഷപ്പെട്ടു.
ശസ്ത്രക്രിയ ഒരു മോശം അനുഭവമാണെന്നും വീണ്ടും പ്ലാസ്റ്റിക് സർജറി ചെയ്യുന്നത് നിരുത്സാഹപ്പെടുത്തിയെന്നും അവർ പറഞ്ഞു.
കരിയർ മോഡലിംഗ് 2007-ൽ ന്യൂയോർക്കിലെ ഒരു അർമാനി എക്സ്ചേഞ്ച് പരിപാടിയിൽ അംബ്രാസിയോ.
അംബ്രോസിയോയ്ക്ക് 12 വയസ്സുള്ളപ്പോൾ, മോഡലിംഗ് ക്ലാസുകളിൽ പങ്കെടുത്തു, തുടർന്ന് 15 ആം വയസ്സിൽ ദിൽസൺ സ്റ്റെയ്നിനായി മോഡലിംഗ് ആരംഭിച്ചു.
ബ്രസീലിലെ എലൈറ്റ് മോഡൽ ലുക്ക് മത്സരത്തിൽ മത്സരിക്കുന്നതിലൂടെ അവരുടെ മോഡലിംഗ് ജീവിതം ഗൗരവമായി ആരംഭിച്ചു.
അവരുടെ ആദ്യത്തെ ശ്രദ്ധേയമായ മോഡലിംഗ് ജോലി ബ്രസീലിയൻ ഓൺലൈൻ മാസികയുടെ കവർ ചിത്രീകരിക്കുകയായിരുന്നു.
അതിനുശേഷം അവർ ഗുച്ചി, ഡോൾസ് ഗബ്ബാന, കാൽവിൻ ക്ലൈൻ, ഓസ്കാർ ഡി ലാ റെന്റ, ക്രിസ്റ്റ്യൻ ഡിയോർ, എസ്കഡ, ഫെൻഡി, ജോർജിയോ അർമാനി, ഗസ്, എംപോറിയോ അർമാനി, മോസ്ചിനോ, ഗ്യാപ്, ഹ്യൂഗോ ബോസ്, റാൽഫ് ലോറൻ, സാക്സ് ഫിഫ്ത്ത് അവന്യൂ, മാസിസ്, റെവ്ലോൺ, പൈറെല്ലി കലണ്ടർ തുടങ്ങിയ പരസ്യ കാമ്പെയ്‌നുകളിൽ പ്രത്യക്ഷപ്പെട്ടു.
പ്രാഡ, ചാനൽ, ഡോൾസ് ഗബ്ബാന, ഗിവഞ്ചി, ക്രിസ്റ്റ്യൻ ലാക്രോയിക്സ്, ബോട്ടെഗ വെനെറ്റ, എസ്കഡ, ടോമി ഹിൽഫിഗർ, ക്രിസ്റ്റ്യൻ ഡിയോർ, മാർക്ക് ജേക്കബ്സ്, ലൂയി വിറ്റൺ, ബാൽമെയ്ൻ, റാൽഫ് ലോറൻ, ഹാൽസ്റ്റൺ, വിവിയൻ വെസ്റ്റ്വുഡ്, ഗൈൽസ് ഡീക്കൺ, ഓസ്കാർ ഡി ലാ റെന്റ തുടങ്ങിയ ഡിസൈനർ‌മാർ‌ക്കായി അവർ‌ ക്യാറ്റ്വാക്കുകൾ‌ നടത്തി.
കോസ്മോപൊളിറ്റൻ, എല്ലെ, ജിക്യു, ഹാർപർസ് ബസാർ, മാരി ക്ലെയർ, ഓഷ്യൻ ഡ്രൈവ്, വോഗ് തുടങ്ങി നിരവധി അന്താരാഷ്ട്ര മാഗസിൻ കവറുകളിൽ അവർ പ്രത്യക്ഷപ്പെട്ടു.
2006-ൽ അമേരിക്കയിലെ ഗ്ലാമറിന്റെ കവറിൽ പ്രത്യക്ഷപ്പെട്ട ഒരേയൊരു മോഡലായിരുന്നു അവർ.
അവലംബം പുറത്തേക്കുള്ള കണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് Alessandra Ambrosio അലസ്സാന്ദ്ര അംബ്രാസിയോ at the Fashion Model Directory Alessandra Ambrosio at The Fashion Styles
അലസ അലസ ദശയതിയലസയ്ക്കു വേണം നനം നാലു രേഫങ്ങളും.
അലസാനി നദി ഇംഗ്ലീഷ് വിലാസം https://ml.wikipedia.org/wiki/Alazani അലസാനി താഴ്‍വര.
അലസാനി നദി കോക്കസസിലൂടെ ഒഴുകുന്ന ഒരു നദിയാണ്.
കിഴക്കൻ ജോർജിയയിലെ കുറ നദി യുടെ പ്രധാന പോഷകനദിയായി ഇത് 351 കിലോമീറ്റർ (218 മൈൽ) നീളത്തിൽ ഒഴുകുന്നു.
മിൻഗഷെവിർ റിസർവോയറിൽ വച്ച് കുറ നദിയുമായി ചേരുന്നതിനു മുമ്പ് ഈ നദിയുടെ ഒരു ഭാഗം ജോർജ്ജിയയും അസർബൈജാനും തമ്മിലുള്ള അതിർത്തിയുടെ ഭാഗമായി മാറുന്നു.
അഖ്‍മെറ്റ ജില്ല യുടെ വടക്കുപടിഞ്ഞാറുള്ള പ്രധാന ഗിരിശിഖരത്തിൻറെ തെക്ക്, ഗ്രേറ്റർ കോക്കസിൽ നിന്നാണ് അലസാനി നദി ഉത്ഭവിക്കുന്നത്.
ഈ നദി പ്രാഥമികമായി തെക്കോട്ട് അഖ്‍മെറ്റ പട്ടണത്തിൻറെ ഭാഗത്തേയ്ക്കും തുടർന്ന് കഖെട്ടിയിലെ ഫലഭൂയിഷ്ടമായ അലസാനി താഴ്‍വര യിലൂടെ തെക്കുകിഴക്കുഭാഗത്തേയ്ക്കും ഒഴുകുന്നു.
ജോർജിയൻ വൈൻ വ്യവസായത്തിന്റെ കേന്ദ്രമാണ് അലാസാനി മേഖല.
നൂറ്റാണ്ടുകളായി പേർഷ്യൻ ആക്രമണകാരികളുടെ ഒരു പ്രവേശന കവാടവുമായിരുന്നു ഈ പ്രദേശം.
ഈ നദി സഞ്ചാരികൾക്ക് റാഫ്റ്റിംഗിന് പ്രിയങ്കരമാണ്.
അലസാമി സിൻഡ്രോം
ഉയരക്കുറവ്, കടുത്ത ബുദ്ധിമാന്ദ്യം, സംസാരിക്കുന്നതിനെടുക്കുന്ന കാലതാമസം, എല്ലിനുണ്ടാകുന്ന വൈകല്യങ്ങൾ,  ബുദ്ധിപരമായ വൈകല്യം, പ്രത്യേകമുഖ സവിശേഷതകൾ (ഫേഷ്യൽ ഡിസ്‌മോർഫിസം) എന്നിവ പ്രകടമാക്കുന്ന അപൂർവമായ ജനിതക വൈകല്യമാണ് അലസാമി സിൻഡ്രോം .
മുഖത്തിന്റെ സവിശേഷതകളിൽ കവിൾത്തടങ്ങളുടെ വികാസക്കുറവ്, കുഴിഞ്ഞ കണ്ണുകൾ, പരന്ന മൂക്ക്, വായയുടെ കോണുകൾക്കുണ്ടാകുന്ന വലിപ്പം  (മാക്രോസ്റ്റോമിയ) എന്നിവ ഉൾപ്പെടുന്നു.
സ്കോളിയോസിസ്, വിരലുകളുടെ ആദ്യ അസ്ഥികളിൽ (പ്രോക്സിമൽ ഫലാഞ്ചുകൾ)ഉണ്ടാകുന്ന മാറ്റങ്ങൾ, എല്ലിന്റെ വൈകല്യങ്ങൾ എന്നിവയും രോഗസവിശേഷതകളാണ്.
2012-ൽ അലസാമിയും മറ്റ് ഗവേഷകരുമാണ് ഈ രോഗത്തെ ആദ്യമായി വിവരിച്ചത്.
ഒരു സൗദി കുടുംബത്തിലാണ് ആദ്യമായി ഈ രോഗം പ്രത്യക്ഷപ്പെട്ടത്.
LARP7 എന്ന ജീനിന് വ്യതിയാനങ്ങളുണ്ടാകുന്നതുവഴി പ്രൈമോർഡിയൽ ഡ്വാർഫിസം സിൻഡ്രോം ഉള്ള അറേബ്യൻ കുടുംബമായിരുന്നു ഇവരുടേത്.
രോഗബാധിതരായ ചിലരിൽ പേശികളുടെ ചലനങ്ങൾക്ക് സ്വമേധയായുള്ള ഏകോപനത്തിന് തകരാറ് സംഭവിക്കുന്നു.
ഇടയ്ക്കിടെയുള്ള വീഴ്ചകൾ ഉള്ള വിചിത്രമായ നടത്തരീതി ഇവരിൽ പ്രകടമാണ്.
4q25 ക്രോമസോമിൽ സ്ഥിതി ചെയ്യുന്ന LARP7 ജീൻ (La Ribonucleoprotein 7)[5] പ്രവർത്തനം ഇല്ലാതാകുന്നതാണ് ഈ രോഗത്തിന്റെ ജനിതക കാരണം.
RNA പോളിമറേസ് II എൻസൈം വഴി പ്രോട്ടീൻ നിർമാണഘട്ടം  (ട്രാൻസ്ക്രിപ്ഷൻ) പുനരാരംഭിക്കുന്നതിന് ആവശ്യമായ ട്രാൻസ്ക്രിപ്ഷൻ ഘടകത്തെ തടസ്സപ്പെടുത്തുന്ന ഒരു ചെറിയ ന്യൂക്ലിയർ റൈബോന്യൂക്ലിയോപ്രോട്ടീൻ സംശ്ലേഷിപ്പിക്കപ്പെടും.
നിരവധി അലസാമി സിൻഡ്രോം രോഗികളിൽ ടീലോമറേസ് പ്രവർത്തനം കുറയുകയും വളരെ ചെറിയ ലിംഫോസൈറ്റ് ടീലോമിയറുകൾ ഉണ്ടാവുകയും ചെയ്യുന്നു.
കുട്ടികളിലും കൗമാരക്കാരിലും തൈറോയ്ഡ് കാൻസർ വിരളമാണെങ്കിലും, ഈ രോഗമുള്ളവർ LARP7 ഉൽപരിവർത്തനം ഉള്ളവരാണ്.
ഇവരിൽ അലസാമി സിൻഡ്രോമിനും ട്യൂമറിനും സാധ്യതയുമുണ്ട്.
അവലംബം ↑ https://www.rarechromo.org/media/singlegeneinfo/Single%20Gene%20Disorder%20Guides/Alazami%20Syndrome%20QFN.pdf ↑ https://www.omim.org/entry/615071 ↑ https://bmcgenomics.biomedcentral.com/articles/10.1186/s12864-016-3093-4 ↑ Ivanovski, I., Caraffi, S.G., Magnani, E. et al. Alazami syndrome: the first case of papillary thyroid carcinoma.
J Hum Genet 65, 133–141 (2020).
https://doi.org/10.1038/s10038-019-0682-5
അക്കിയാക്ക്, അലാസ്ക
അക്കിയാക്ക് , ബെഥേൽ സെൻസസ് മേഖലയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു പട്ടണമാണ്.
പട്ടണത്തിലെ ജനസംഖ്യ 2010 ലെ സെൻസസ് പ്രകാരം 346 ആണ്.
കുസ്കോക്വിം നദിയുടെ പടിഞ്ഞാറേ കരയിൽ സ്ഥിതി ചെയ്യുന്ന അക്കിയാക്കിന്റെ അക്ഷാംശ രേഖാംശങ്ങൾ  60°54′36″N 161°13′6″W (60.912220, -161.21389) ആണ്.
ബെഥേലിന് 42 മൈൽ (68 കി.മീ.) വടക്കുകിഴക്കായി യൂക്കോൺ-കുസ്കോക്വിം  അഴിമുഖത്താണ് പട്ടണത്തിന്റെ സ്ഥാനം.
അക്കിയാക്ക് ബെഥേൽ റിക്കാർഡിംഗ് ഡിസ്ട്രിക്റ്റിൽ ഉൾപ്പെട്ടിരിക്കുന്നു.
അവലംബം പുറംകണ്ണികൾ Akiak Archived 2019-06-30 at the Wayback Machine .
60°54′44″N 161°12′50″W ﻿ / ﻿ 60.912220°N 161.21389°W ﻿ / 60.912220; -161.21389
അക്കിത്തം അച്യുതൻ നമ്പൂതിരി ഇംഗ്ലീഷ് വിലാസം https://ml.wikipedia.org/wiki/Akkitham_Achuthan_Namboothiri
{{Infobox Writer
| name        = അക്കിത്തം അച്യുതൻ നമ്പൂതിരി
| image       = Akkitham Achuthan Namboothiri .jpg
| imagesize   = 275px
| caption     = 
| pseudonym   =അക്കിത്തം 
| birth_date  =1926 മാർച്ച് 18 | birth_place = കുമരനല്ലൂർ ,[[പാലക്കാട്] [kootanad]
| death_date  = 15 ഒക്ടോബർ 2020 (2020-10-15) (പ്രായം 94) | death_place =തൃശ്ശൂർ 
| occupation  = മഹാകവി , സാമൂഹ്യപ്രവർത്തകൻ | nationality = nàhghj|ഭാരതീയൻ]]
| period      = 
| genre       = 
| subject     = എഴുത്ത്
| movement    = 
| debut_works = 
| influences  = 
| influenced  = 
| signature   = 
| website     = 
| footnotes   = 
}} മലയാളത്തിലെ ഒരു കവിയായിരുന്നു അക്കിത്തം അച്യുതൻ നമ്പൂതിരി .
മലയാള സാഹിത്യത്തിനുള്ള സമഗ്ര സംഭാവനകളെ മാനിച്ച് കേരള സർക്കാർ നൽകുന്ന പരമോന്നത സാഹിത്യ ബഹുമതിയായ എഴുത്തച്ഛൻ പുരസ്കാരം 2008-ൽ ഇദ്ദേഹത്തിനു ലഭിച്ചു.
അതുപോലെതന്നെ സാഹിത്യത്തിന് നൽകിയ സമഗ്രസംഭാവനകൾ മാനിച്ച് 2019-ലെ ജ്ഞാനപീഠ പുരസ്കാരവും അദ്ദേഹത്തിന് ലഭിച്ചു.
94 ആം വയസ്സിൽ 2020 ഒക്ടോബർ 15-ആം തീയ്യതി വ്യാഴാഴ്ച്ച രാവിലെ 8:11 ന്, വാർദ്ധക്യ സഹജമായ അസുഖങ്ങളാൽ ഇദ്ദേഹം ലോകത്തോട് വിടപറഞ്ഞു .
1926 മാർച്ച് 18-നു പാലക്കാട് ജില്ലയിലെ കുമരനല്ലൂരിലാണ് അച്യുതൻ നമ്പൂതിരി ജനിച്ചത്.
അമേറ്റൂർ അക്കിത്തത്ത് മനയിൽ വാസുദേവൻ നമ്പൂതിരിയും ചേകൂർ മനയ്ക്കൽ പാർവ്വതി അന്തർജ്ജനവുമാണ് അദ്ദേഹത്തിൻറെ മാതാപിതാക്കൾ.
ചിത്രകാരൻ അക്കിത്തം നാരായണൻ സഹോദരനാണ്.
മകനായ അക്കിത്തം വാസുദേവനും ചിത്രകാരനാണ്.
ബാല്യത്തിൽ സംസ്കൃതവും സംഗീതവും ജ്യോതിഷവും പഠിച്ചു.
1946- മുതൽ മൂന്നു കൊല്ലക്കാലം ഉണ്ണിനമ്പൂതിരിയുടെ പ്രസാധകനായി അദ്ദേഹം സമുദായ പ്രവർത്തനത്തിലേക്ക് ഇറങ്ങി.
പത്രപ്രവർത്തകനായും പ്രവർത്തിച്ചിട്ടുണ്ട്.
മംഗളോദയം , യോഗക്ഷേമം എന്നിവയുടെ സഹ പത്രാധിപരായും പ്രവർത്തിച്ചിട്ടുണ്ട്.
1956 മുതൽ കോഴിക്കോട് ആകാശവാണി നിലയത്തിൽ സ്ക്രിപ്റ്റ് എഴുത്തുകാരനായി പ്രവർത്തിച്ച അദ്ദേഹം 1975 -ൽ ആകാശവാണി തൃശ്ശൂർ നിലയത്തിൽ എഡിറ്ററായി.
1985 -ൽ ആകാശവാണിയിൽ നിന്ന് വിരമിച്ചു.
അദ്ദേഹത്തിന്റെ "ഇരുപതാം നൂറ്റാണ്ടിന്റെ ഇതിഹാ‍സം" എന്ന കൃതിയിൽ നിന്നാണ് "വെളിച്ചം ദുഃഖമാണുണ്ണീ, തമസ്സല്ലോ സുഖപ്രദം" എന്ന പ്രശസ്തമായ വരികൾ.
1948 - 49കളിൽ കമ്യൂണിസ്റ്റുകാരുമായി ഉണ്ടായിരുന്ന അടുത്ത സഹവർത്തിത്വമായിരുന്നു ഈ കവിത എഴുതാൻ അദ്ദേഹത്തിന് പ്രചോദനമായത് .
എം.എസ്. നമ്പൂതിരിപ്പാട് തുടങ്ങിയ കമ്യൂണിസ്റ്റ് നേതാക്കന്മാരുമായി അടുത്ത ബന്ധമുണ്ടായിരുന്ന അദ്ദേഹം ഈ കവിത പ്രകാശിപ്പിച്ചതിനു പിന്നാലെ ഒരു കമ്യൂണിസ്റ്റ് വിരുദ്ധനായി മുദ്രകുത്തപ്പെട്ടു .
കേരളത്തിൻറെ പ്രിയപ്പെട്ട കവിയെ പ്രേക്ഷകർ ശ്രദ്ധിക്കൻ തുടങ്ങിയത് 1950 മുതൽ ആണ്.
ഇരുപതാം നൂറ്റാണ്ടിൻറെ ഇതിഹാസം എന്ന തന്റെ കവിതയ്ക്ക് 1952 ലെ സഞ്ജയൻ അവാർഡ് നേടികൊടുത്തു.
പിന്നീട് ഈ കവിത ആധുനിക മലയാളം കവിതയുടെ മുതൽകൂട്ടായി
2020 ഒക്ടോബർ 15ന് രാവിലെ 8.10ന് തൃശ്ശൂരിലെ വെസ്റ്റ് ഫോർട്ട് ആശുപത്രിയിൽ വച്ച് അദ്ദേഹം അന്തരിച്ചു.
94 വയസ്സായിരുന്നു അപ്പോൾ അദ്ദേഹത്തിന്.
പരേതയായ ശ്രീദേവി അന്തർജനമാണ് ഭാര്യ.
അക്കിത്തത്തിന്റെ കൃതികൾ അക്കിത്തം അച്യുതൻ നമ്പൂതിരി
കവിത , ചെറുകഥ , നാടകം , വിവർത്തനം , ഉപന്യാസം എന്നിങ്ങനെയായി മലയാള സാഹിത്യത്തിൽ 46-ഓളം കൃതികൾ രചിച്ചിട്ടുണ്ട് അക്കിത്തം.
ഇരുപതാം നൂറ്റാണ്ടിന്റെ ഇതിഹാസം വെണ്ണക്കല്ലിന്റെ കഥ ബലിദർശനം പണ്ടത്തെ മേൽശാന്തി (കവിത) മനസാക്ഷിയുടെ പൂക്കൾ നിമിഷ ക്ഷേത്രം പഞ്ചവർണ്ണക്കിളി അരങ്ങേറ്റം മധുവിധു ഒരു കുല മുന്തിരിങ്ങ (കുട്ടിക്കവിതകൾ) ഭാഗവതം (വിവർത്തനം, മൂന്നു വാല്യങ്ങൾ) ഇടിഞ്ഞു പൊളിഞ്ഞ ലോകം (1983) അമൃതഗാഥിക (1985) അക്കിത്തത്തിന്റെ തിരഞ്ഞെടുത്ത കവിതകൾ (1986) കളിക്കൊട്ടിലിൽ (1990) അക്കിത്തം കവിതകൾ: സമ്പൂർണ്ണ സമാഹാരം(1946-2001).
ശുകപുരം: വള്ളത്തോൾ വിദ്യാപീഠം, 2002, പു.
1424.
സമത്വത്തിന്റെ ആകാശം.
കോട്ടയം: ഡി സി ,1997, പു.
കരതലാമലകം.
കോട്ടയം: വിദ്യാർത്ഥിമിത്രം, 1967, പു.
ആലഞ്ഞാട്ടമ്മ.
കോട്ടയം: നാഷണൽ ബുക്ക്‌ സ്റ്റാൾ, 1989.
104 മധുവിധുവിനു ശേഷം.
കോഴിക്കോട്‌: കെ.ആർ, 1966, പു.
സ്പർശമണികൾ.
കോട്ടയം: ഡി.സി, 1991, പു.
അഞ്ചു നാടോടിപ്പാട്ടുകൾ.
തൃശ്ശൂർ: കറന്റ്‌, 1954, പു.
മാനസപൂജ.
കോട്ടയം: നാഷണൽ,1980, പു.
ഉപന്യാസങ്ങൾ ഉപനയനം (1971) സമാവർത്തനം (1978) പുരസ്കാരങ്ങൾ അക്കിത്തം അച്യുതൻ നമ്പൂതിരി(04-01-2013-ൽ) കേരള സാഹിത്യ അക്കാദമി അവാർഡ് ( 1972 ) - ബലിദർശനം എന്ന കൃതിക്ക് കേന്ദ്ര സാഹിത്യ അക്കാദമി അവാർഡ് ( 1973 ) ഓടക്കുഴൽ അവാർഡ് ( 1974 ) സഞ്ജയൻ പുരസ്കാരം(1952) പത്മപ്രഭ പുരസ്കാരം ( 2002 ) അമൃതകീർത്തി പുരസ്കാരം ( 2004 ) എഴുത്തച്ഛൻ പുരസ്കാരം ( 2008 ) മാതൃഭൂമി സാഹിത്യ പുരസ്കാരം( 2008 ) വയലാർ അവാർഡ് -2012 - അന്തിമഹാകാലം പത്മശ്രീ (2017) ജ്ഞാനപീഠം ( 2019 ) പുതൂർ പുരസ്കാരം(2020) പ്രശസ്തമായ വരികൾ “ വെളിച്ചം ദുഃഖമാണുണ്ണീ, തമസ്സല്ലോ സുഖപ്രദം ” വിമർശനം
ഹിന്ദുവർഗീയതയെ താലോലിക്കുന്നതാണ് അക്കിത്തം അച്ചുതൻ നമ്പൂതിരിയുടെ ഏറെനാളത്തെ നിലപാടുകൾ എന്ന വിമർശനം സക്കറിയ ഉൾപ്പെടെയുള്ളവർ ഉയർത്തിയിട്ടുണ്ട്.
പുരോഗമനാശയങ്ങളുമായി ആദ്യ കാലത്തെ ചുവടുകൾ വെക്കാൻ  ഭാഗ്യമുണ്ടായവരായ അക്കിത്തത്തെ പോലുള്ളവർ ആർ.എസ്.സിന്റെ അടിമത്തം തേടിപ്പിടിക്കുകയാണ് ചെയ്തത് എന്ന് അദ്ദേഹം ആരോപിക്കുന്നു.
അവലംബം 1 2 ↑ അക്കിത്തത്തിനു ജ്ഞാനപീഠം ↑ മാതൃഭൂമി വാർത്ത ↑ ↑ ↑ ↑ ↑ "മോഡിയുടെ ശിവഗിരി കൈയേറ്റവും കേരള അരങ്ങേറ്റവും"--സക്കറിയ-മാധ്യമം ആഴ്ചപ്പതിപ്പ് 2013 മെയ് 20 പുസ്തകം 16, പുറം  9-10 പുറത്തേക്കുള്ള കണ്ണികൾ Akkitham Achuthan Namboothiri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വെബ് ലോകം - അക്കിത്തത്തിന് 80 വയസ്സ് Archived 2007-01-04 at the Wayback Machine .
ഹിന്ദു ദിനപത്രത്തിൽ വന്ന ലേഖനം Archived 2006-03-14 at the Wayback Machine .
വെബ് ദുനിയയിൽ അക്കിത്തവുമായി വന്ന അഭിമുഖം
അക്കിനിങ്ക ഒമിഗ്ബോഡുൻ ഇംഗ്ലീഷ് വിലാസം https://ml.wikipedia.org/wiki/Akinyinka_Omigbodun
നൈജീരിയൻ ഗൈനക്കോളജി , ഒബ്‌സ്റ്റട്രിക്‌സ് പ്രൊഫസറും ഇബാദാൻ സർവകലാശാലയിലെ കോളേജ് ഓഫ് മെഡിസിനിലെ മുൻ പ്രൊവോസ്റ്റുമാണ് അക്കിനിങ്ക ഒമിഗ്ബോഡുൻ .
വെസ്റ്റ് ആഫ്രിക്കൻ കോളേജ് ഓഫ് സർജൻസിന്റെ പ്രസിഡന്റായും കൺസോർഷ്യം ഫോർ അഡ്വാൻസ്ഡ് റിസർച്ച് ട്രെയിനിംഗ് ഇൻ ആഫ്രിക്കയുടെ (CARTA) മാനേജ്‌മെന്റ് ബോർഡിന്റെ ചെയർമാനായും അദ്ദേഹം സേവനമനുഷ്ഠിച്ചു.
ഗൈനക്കോളജിക് ഓങ്കോളജി മേഖലയിലാണ് അദ്ദേഹത്തിന്റെ ഗവേഷണ താൽപ്പര്യം.
ഒസുൻ സ്റ്റേറ്റ് യൂണിവേഴ്സിറ്റിയിലെ ഗവേണിംഗ് കൗൺസിൽ അംഗമാണ് അദ്ദേഹം.
2012-ൽ ഒസുൻ സംസ്ഥാനത്തിന്റെ എക്സിക്യൂട്ടീവ് ഗവർണറായ ഒഗ്ബെനി റൗഫ് അരെഗ്ബെസോള നിയമിച്ചതാണ്.
ലാഗോസിൽ നടന്ന ഒരു മീഡിയ റൗണ്ട് ടേബിളിൽ ഒരു മുഖ്യ പ്രഭാഷകനായിരുന്നു അദ്ദേഹം.
അവിടെ എകിറ്റിക്കും നസറാവ സ്റ്റേറ്റിനുമുള്ള നീഡ്സ് അസസ്മെന്റ് സർവേയെക്കുറിച്ചുള്ള തന്റെ റിപ്പോർട്ടും അദ്ദേഹം അവതരിപ്പിച്ചു.
നൈജീരിയൻ യുവാക്കളുടെ സാമൂഹിക വികസനവും പ്രത്യുൽപാദന ആരോഗ്യ പ്രശ്‌നങ്ങളും പരിഹരിക്കുന്നതിനുള്ള പ്രവർത്തന പദ്ധതികൾ വികസിപ്പിക്കുന്നതിൽ സഹായിക്കാനാണ് സർവേ ലക്ഷ്യമിടുന്നത്.
അക്കിനേനി നാഗേശ്വരറാവു ഇംഗ്ലീഷ് വിലാസം https://ml.wikipedia.org/wiki/Akkineni_Nageswara_Rao ഇംഗ്ലീഷ് വിലാസം https://ml.wikipedia.org/wiki/Nageswara_Rao
പ്രശസ്തനായ ഒരു തെലുഗു ചലച്ചിത്രനടനാണ് അക്കിനേനി നാഗേശ്വരറാവു ( തെലുഗു :అక్కినేని నాగేశ్వరరావు).
എ. എൻ. ആർ. (A. N. R.)  എന്ന ചുരുക്കപ്പേരിലും ഇദ്ദേഹം അറിയപ്പെടുന്നു.
പത്മവിഭൂഷൺ , പത്മഭൂഷൻ , പത്മശ്രീ , ദാദാസാഹിബ്‌ ഫാൽക്കെ പുരസ്കാരം തുടങ്ങിയ നിരവധി പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്.
69 വർഷത്തെ അഭിനയജീവിതത്തിൽ ഇദ്ദേഹം പുരാണം, സാമൂഹികം തുടങ്ങിയ വ്യത്യസ്ത വിഷയങ്ങൾ പ്രതിപാദ്യമായ ധാരാളം ചിത്രങ്ങളിൽ വേഷമിട്ടിട്ടുണ്ട്.
ആരാധകർ റാവുവിനെ നടന സാമ്രാട്ട് എന്നു പുകഴ്ത്തുന്നു.
ആന്ധ്രാ സംസ്ഥാന ചലച്ചിത്രവികസന കോർപറേഷന്റെ ഉപദേഷ്ടാവായും ഇദ്ദേഹം സേവനമനുഷ്ടിച്ചിട്ടുണ്ട്.
ആന്ധ്രാസർക്കാർ ഇദ്ദേഹത്തിന്റെ ബഹുമാനാർത്ഥം അക്കിനേനി നാഗേശ്വരറാവു അവാർഡ് എന്ന പേരിൽ ഒരു പുരസ്കാരം ഏർപ്പെടുത്തിയിട്ടുണ്ട്.
പ്രമുഖ തെലുഗു ചലച്ചിത്രതാരങ്ങളിലൊരാളായ നാഗാർജുന ഇദ്ദേഹത്തിന്റെ മകനാണ്.
സാമൂഹ്യ സേവനത്തിലും ഇദ്ദേഹം തൽപ്പരനായിരുന്നു.
1924 സെപ്റ്റംബർ 20-ന് ആന്ധ്രാപ്രദേശിലെ കൃഷ്ണ ജില്ലയിൽ രാമപുരത്ത് കർഷക ദമ്പതികളായ വെങ്കടരത്നത്തിന്റേയും പുന്നമ്മയുടേയും അഞ്ചു മക്കളിൽ ഇളയവനായി ജനിച്ചു.
സാമ്പത്തിക ബുദ്ധിമുട്ടുകൾ കാരണം പ്രൈമറി വിദ്യാഭ്യാസത്തിനു ശേഷം കർഷകനായി.
പത്താമത്തെ വയസിൽ തന്നെ നാടക നടനായി അരങ്ങേറി.
സ്ത്രീവേഷങ്ങളിൽ തിളങ്ങി.
1940 ൽബാലരാമയ്യ എന്ന സിനിമാനിർമ്മാതാവിൻ്റെ സഹായത്തോടെ സീതാരാമജനനത്തിൽ രാമനായി വേഷമിട്ട് ചലച്ചിത്രലോകത്തേക്ക് രംഗപ്രവേശം ചെയ്തു .
ക്രമേണ ഇദ്ദേഹം വൈവിധ്യമാർന്ന നിരവധി കഥാപാത്രങ്ങളെ അവതരിപ്പിച്ച് ശ്രദ്ധേയനായി.
കാളിദാസൻ , ജയദേവൻ , ദേവദാസ് , തെനാലി രാമൻ തുടങ്ങിയ പുരാണ ഇതിഹാസ കഥാപാത്രങ്ങളെ അവതരിപ്പിച്ച ഇദ്ദേഹത്തിന്റെ പ്രശസ്തി പിന്നീട് മറാഠിയിലേയ്ക്കും ബംഗാളിയിലേക്കുമെല്ലാം വ്യാപിച്ചു.
അവിടെയെല്ലാം പ്രദർശന വിജയം നേടിയ ഒട്ടേറെ ചിത്രങ്ങളിൽ അഭിനയിച്ചു.
പല്ലെടുരി പിള്ള, പ്രാണമിത്രലു ചക്രധാരി, ആന്തമാൻ അമ്മായി, പൂലാ രാഗസു, ദേവദാസു, ആദർശകുടുംബം, ഇഡരു അമ്മായിലു, മായാബസാർ, സമീന്ദാർ,വേലുഡു നീഡലു,വാടിന, റോജുലുമാറായി ,ഭക്തജയദേവ, ശ്രീരാമരാജ്യം മഹാകവി കാളിദാസ്, മൂകമനസലു ,ഇല്ലാരികം, വാഗ്ദാനം, സുവർണ്ണ സുന്ദരി, വിപ്രനാരായണ, സുഡിഗുണ്ടലു, പ്രേമാഭിഷേകം, സീതാരാമജനന, ഭൂ കൈലാസ്, പ്രേമനഗർ, ശാന്തിനിവാസം, മാനം (അവസാന സിനിമ) തുടങ്ങിയവയാണ് ഇദ്ദേഹത്തിന്റെ പ്രധാന ചിത്രങ്ങൾ.
ഇതിൽ 'പ്രേമാഭിഷേകം' തുടർച്ചയായി 500 ദിവസത്തോളം ഹൈദരാബാദിലെ ഒരു തിയേറ്ററിൽ പ്രദർശിപ്പിക്കുകയുണ്ടായി.
സൗദാമിനി, ചാണക്യചന്ദ്രഗുപ്ത എന്നിവ ഹൊറർ സിനിമകളാണ്.
ആന്ധ്രാപ്രദേശിൽ ചലച്ചിത്രത്തെ ഒരു വ്യവസായമായി വളർത്തുന്നതിൽ നാഗേശ്വരറാവു വഹിച്ച പങ്ക് നിസ്തുലമാണ്.
ആദ്യകാലങ്ങളിൽ മദിരാശിയിൽ മാത്രം ഒതുങ്ങിനിന്നിരുന്ന തെന്നിന്ത്യൻ ചലച്ചിത്രനിർമ്മാണത്തെ ഹൈദരാബാദ് നഗരത്തിലേക്കുകൂടി ഇദ്ദേഹം വ്യാപിപ്പിച്ചു.
ഹൈദരാബാദിലെ പ്രശസ്തമായ അന്നപൂർണ സ്റ്റുഡിയോ നിർമിച്ചത് ഇദ്ദേഹമാണ്.
തുടർന്നാണ് തെലുഗുഭാഷയിൽ കൂടുതൽ ചിത്രങ്ങൾ നിർമ്മിക്കപ്പെടുന്നത്.
1963-ൽ തെലുഗു ഭാഷാചിത്രങ്ങളുടെ നിർമ്മാണവും നിലവാരവും മെച്ചപ്പെടുത്തുന്നതിനായി ഒരു പദ്ധതി (Fire point plan) ഇദ്ദേഹം ആന്ധ്രാസർക്കാരിന് സമർപ്പിച്ചു.
അന്നപൂർണ്ണയാണ് ഭാര്യ.
നടൻ നാഗാർജുനയടക്കം അഞ്ചുമക്കൾ.
നേനുനാ ജീവിതം, നേനു ചൂസിനാ അമേരിക്ക എന്നിങ്ങനെ ആത്മകഥാ സ്വഭാവമുള്ള  ഗ്രന്ഥങ്ങളും ഇദ്ദേഹം രചിച്ചിട്ടുണ്ട്
2014 ജനുവരി 22-ന് പുലർച്ചെ 2.12-ന് ഹൈദ്രാബാദിലെ സ്വകാര്യ ആശുപത്രിയിൽ വെച്ച് കാൻസർ മൂലം മരണമടഞ്ഞു.
പുരസ്കാരങ്ങൾ പത്മവിഭൂഷൺ (2011) പത്മഭൂഷൻ (1991) പത്മശ്രീ (1968) ദാദാസാഹിബ്‌ ഫാൽക്കെ പുരസ്കാരം - ഇന്ത്യൻ ചലച്ചിത്രരംഗത്തെ പരമോന്നത ബഹുമതി (1990) രഘുപതി വെങ്കയ്യ അവാർഡ്  - ആന്ധ്രാസർക്കാർ (1990) അണ്ണാ അവാർഡ് - തമിഴ്‌നാട് സർക്കാർ (1995) കാളിദാസ പുരസ്കാരം- മധ്യപ്രദേശ് സർക്കാർ (1996) അവലംബം Akkineni Nageswara Rao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Akkineni Nageswara Rao കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്കിനേനി നാഗേശ്വരറാവു എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കിയ ഇംഗ്ലീഷ് വിലാസം https://ml.wikipedia.org/wiki/Achaea അക്കിയയിലെ ഒരു ഭൂപ്രദേശം
പ്രാചീന യവന നഗരരാഷ്ട്രങ്ങളിലൊന്നാണ് അക്കിയ .
ഇപ്പോൾ ഗ്രീസിലെ ഒരു ഘടകസംസ്ഥാനമായ അക്കിയ കൊറിന്തിയൻ ഉൾക്കടലിന്റെ തീരത്ത് സ്ഥിതിചെയ്യുന്നു.
നിമ്നോന്നതമാണ് ഇവിടത്തെ ഭൂപ്രകൃതി.
താഴ്വാരങ്ങൾ ഫലഭൂയിഷ്ഠവും, മുന്തിരി കൃഷിക്കു പറ്റിയതുമാണ്.
ഒലിവ് വൃക്ഷങ്ങൾ ഇവിടെ ധാരാളമായി വളരുന്നു.
ഉയർന്ന ഭാഗങ്ങൾ പൊതുവേ വനപ്രദേശങ്ങളാണ്.
ബി.സി. മുന്നാം ശതകത്തിൽ അക്കീയൻ ലീഗ് സ്ഥാപിതമായതോടെ അക്കിയ ഗ്രീസിന്റെ രാഷ്ട്രീയകേന്ദ്രമായി.
പ്രസ്തുത ലീഗിന്റെ നിയമമനുസരിച്ച് നഗരരാജ്യങ്ങളുടെ സ്വാതന്ത്ര്യം അംഗീകരിക്കുന്ന ഒരു ജനായത്ത കേന്ദ്രഭരണകൂടവും ഘടകരാജ്യങ്ങൾക്കു തുല്യപ്രാതിനിധ്യമുള്ള നിയമനിർമ്മാണസഭയും രൂപംകൊണ്ടു.
എന്നാൽ ഒരു സംയുക്തസൈന്യമോ കേന്ദ്ര നികുതി സമ്പ്രദായമോ ആവിഷ്കരിക്കുവാൻ ലീഗിന് കഴിഞ്ഞില്ല.
റോമാക്കാരുടെ ആക്രമണം (ബി.സി. 146) അക്കിയയുടെ പതനം കുറിച്ചു.
അതിനുശേഷം കുറേക്കാലത്തേക്ക് ദക്ഷിണഗ്രീസ് പൊതുവേ അക്കിയ എന്ന പേരിലാണ് അറിയപ്പെട്ടിരുന്നത്.
അവലംബം ↑ http://www.achaea.com/main.php Archived 2010-09-17 at the Wayback Machine .
Achaea, Dreams of Divine Lands.
↑ http://www.unrv.com/provinces/achaea.php Achaea പുറംകണ്ണികൾ Images for achaea- Report images.
https://web.archive.org/web/20020203015246/http://homepage.mac.com/cparada/GML/Achaea.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്കിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കിത്തം നാരായണൻ ഇംഗ്ലീഷ് വിലാസം https://ml.wikipedia.org/wiki/Akkitham_Narayanan
പ്രമുഖനായ ഭാരതീയ ചിത്രകാരനാണ് അക്കിത്തം നാരായണൻ (Akkitham Narayanan) (ജനനം : 1939).
മൂന്ന് പതിറ്റാണ്ടിലേറെയായി പാരീസിൽ സ്ഥിരതാമസമായ നാരായണന്റെ രചനകൾ ദൽഹിയിലെ മോഡേൺ ആർട്ട് ഗാലറി, പാരീസിലെ മിനിസ്ട്രി ഓഫ് കൾച്ചറൽ അഫയേഴ്‌സ്, പാരീസ് ഇന്റർനാഷണൻ ലൈബ്രറി, പോളണ്ടിലെ ഏഷ്യാ-പസഫിക് മ്യൂസിയം, ജർമനിയിലെ വിൽഹെൽ ഷാമൻ മ്യൂസിയം, ജപ്പാനിലെ ഗ്ലെൻഡ്ബാറ മ്യൂസിയം എന്നിവിടങ്ങളിലുണ്ട്.
2015 ലെ രാജാരവിവർമ്മ പുരസ്‌കാരം ലഭിച്ചിട്ടുണ്ട്.
പ്രശസ്ത മലയാളകവി അക്കിത്തം അച്യുതൻ നമ്പൂതിരിയുടെ അനുജൻ കൂടിയാണ് ഇദ്ദെഹം.
കുമരനെല്ലൂരിൽ ജനിച്ച നാരായണൻ പത്താം ക്ലാസ് കഴിഞ്ഞാണു ചിത്രപഠനത്തിലേക്കു തിരിയുന്നത്.
ചിത്രകലയിൽ ഡിപ്ലോമയ്ക്കു ശേഷം ഡൽഹിയിലേക്ക് .
ചിത്രകാരന്മാരുടെ സ്ഥിരം വേദിയായ ചോളമണ്ഡലം വില്ലെജിന്റെ സ്ഥാപകരിൽ ഒരാളാണു ഇദ്ദേഹം.
സ്കോളർഷിപ്പ് ലഭിച്ചാണു ഫ്രാൻസിലേക്കു പോയത്.
പാരീസിലെ പ്രശസ്തമായ ഇക്കോൾ ഡി ബ്യൂക്‌സ് ആർട്‌സിൽ നിന്നും പഠനം പൂർത്തിയാക്കി.
ഇവിടെ നിന്നാണു ജീവിത സഖി, സച്ചിക്കോയെ കണ്ടെത്തിയത്.
സച്ചിക്കോ പാരീസിലെ അറിയപ്പെടുന്ന ടെക്സ്റ്റൈൽ ഡിസൈറാണ്.
ഭാരതീയ തത്ത്വചിന്തകളിലും ദർശനങ്ങളിലും അധിഷ്ഠിതമായ ശൈലിയാണു നാരായണൻറെ ചിത്രങ്ങളിലധികവും കാണുക.
താന്ത്രിക് രീതിയിലാണ് അക്കിത്തം വരച്ചു തുടങ്ങിയത്.
പിന്നീട് ചില മാറ്റങ്ങൾ വരയിലും കണ്ടു തുടങ്ങി.
ജോമെട്രിക് രീതിയിൽ കളങ്ങൾ നിരത്തിയാണിത്.
പുരസ്കാരങ്ങൾ 2009 - കെ.സി.എസ്.പണിക്കർ അവാർഡ് 1972 - ഇന്ത്യക്കായുള്ള ദേശീയ അവാർഡ്, നാലാം അന്തർദേശീയ പെയിന്റിംഗ് ഫെസ്റ്റിവൽ, ദില്ലി 1966 - ലളിത കലാ അക്കാദമി അവാർഡ്, ചെന്നൈ 1963 - ലളിത കലാ അക്കാദമി അവാർഡ്, ചെന്നൈ 2015 - രാജാരവിവർമ്മ പുരസ്‌കാരം ഫ്രഞ്ച് ഇന്റർ നാഷണൽ ഫെസ്റ്റിവൽ ഓഫ് പെയിന്റിങ്ങ് അവാർഡ് അവലംബം ↑ പുറം കണ്ണികൾ http://articles.timesofindia.indiatimes.com/2011-08-03/art-culture/29845984_1_tantrik-sohan-qadri-indian-artist%5Bപ്രവർത്തിക്കാത്ത+കണ്ണി%5D
അക്കിനേസ് ഇംഗ്ലീഷ് വിലാസം https://ml.wikipedia.org/wiki/Acehnese_people
ആദിമമലയൻ ഗോത്രത്തിൽപ്പെട്ട ഒരു സുമാത്ര ജനത.
ഇവർ മംഗളോയ്ഡ് (തെക്കൻ) ഗോത്രത്തിൽപെട്ടവരാണ്.
വിദേശവ്യാപാരങ്ങളുടെയും അടിമത്തവ്യവസ്ഥിതികളുടെയും ഫലമായി പിൽക്കാലത്ത് അക്കിനേസ് ഒരു സങ്കരവർഗമായിത്തീർന്നു.
സുമാത്രയിൽ ഇന്ത്യൻ സ്വാധീനത്തിനടിപ്പെട്ട ആദ്യത്തെ ജനത, വടക്കുപടിഞ്ഞാറൻ പ്രദേശത്തെ അക്കിനേസ് വർഗക്കാരാണ്.
എ.ഡി. 500-നു മുൻപുതന്നെ ഇവർ ഇന്ത്യൻ രാജാക്കന്മാരുടെ മേൽക്കോയ്മ അംഗീകരിച്ചിരുന്നു.
അതിന്റെ ഫലമായി പ്രഭുക്കന്മാർ , ഇടത്തരക്കാർ, അടിമകൾ എന്നിങ്ങനെ ചേരിതിരിക്കപ്പെട്ട ഒരു സമൂഹം ഉരുത്തിരിയുകയും ആ സ്ഥിതി തുടരുകയും ചെയ്തു.
പില്ക്കാലത്ത് ഇവർ ഇസ്ലാംമതം സ്വീകരിക്കുകയും എ.ഡി. 1520 ആയപ്പോൾ അവരുടെ വക ഒരു സ്വതന്ത്ര സൽത്തനത്ത് (സുൽത്താൻ കോയ്മ) സ്ഥാപിതമാവുകയും ചെയ്തു.
ഇക്കൂട്ടർ പോർട്ടുഗീസുകാരുമായി വ്യാപാരബന്ധത്തിൽ ഏർപ്പെട്ടിരുന്നു.
പിന്നീട് അവരുമായി യുദ്ധം നടത്തുകയും 1641-ൽ സുമാത്രയിൽ നിന്നും അവരെ തുരത്തുകയും ചെയ്തു.
ഇതിനുശേഷമുള്ള നൂറു വർഷക്കാലം അക്കിനേസ് വർഗം വടക്കൻ സുമാത്രയിലെ ഏറ്റവും ശക്തമായ ജനതയായിരുന്നു.
ഡച്ചുകാരുടെ ശക്തി അക്കിനേസ് വർഗക്കാരുടെ സ്വാധീനത വളരെ കുറച്ചുകളഞ്ഞു.
ഈ പ്രദേശം സ്വന്തം ആധിപത്യത്തിലാക്കാൻ ഹോളണ്ട് ശ്രമിച്ചു.
1873-ൽ അക്കിനേസ് യുദ്ധമുണ്ടായി.
ഏകദേശം 40 വർഷത്തോളം ഈ യുദ്ധം നീണ്ടുനിന്നു.
ഡച്ച് ഈസ്റ്റ് ഇന്ത്യാ കമ്പനിയുമായുണ്ടായ ഈ യുദ്ധത്തെ ആധാരമാക്കി അനേകം അക്കിൻ കവിതകൾ വിരചിതമായിട്ടുണ്ട്.
അക്കൂട്ടത്തിൽ ഡൊക്കാറിന്റെ കവിതകൾ വളരെ പ്രാധാന്യമർഹിക്കുന്നു.
ഗ്രാമീണമാതൃകയിലുള്ള ഗൃഹങ്ങളാണ് ഇവർ നിർമിച്ചിരുന്നത്.
വെള്ളക്കാരുടെ സ്വാധീനതാഫലമായി പൊതുസ്ഥാപനങ്ങളും ധനികവർഗക്കാരുടെ കെട്ടിടങ്ങളും വളരെ പരിഷ്കരിക്കപ്പെട്ടു.
മുള , തടി എന്നിവകൊണ്ട് നിർമിച്ച വീടുകളാണ് സാധാരണയായുള്ളത്.
അതിഥികൾക്കും കുടുംബത്തിനും സമ്മേളിക്കാൻ ഒരു മുറിയും അതിനു പുറകിലായി ഒരു കിടപ്പുമുറിയും ഏറ്റവും പുറകിലായി ഒരു അടുക്കളയും ചേർന്ന വീടുകളാണ് സാധാരണയുള്ളത്.
ഉയരമുള്ള തൂണുകൾ നാട്ടി അവയ്ക്കു മുകളിലാണ് വീടുകൾ പണിഞ്ഞിരുന്നത്.
സ്ത്രീകൾക്ക് ഉന്നതമായ പദവി നൽകുന്ന ഒരു ജനതയാണ് അക്കിനേസ്.
സ്ത്രീകൾ ധാരാളം ആഭരണങ്ങൾ ധരിക്കുന്നു; മൂടുപടം ധരിക്കാറില്ല.
അക്കിനേസ് വർഗക്കാർ മലയോപോളിനേഷ്യൻ ഭാഷകളാണ് സംസാരിക്കുന്നത്.
അവലബം ↑ Making Noise: The Politics of Aceh and East Timor in the Diaspora page 87 ↑ Making Noise: The Politics of Aceh and East Timor in the Diaspora ↑ Making Noise: The Politics of Aceh and East Timor in the Diaspora ↑ Acehnese in New York ↑ http://georgetownstreet.blogspot.com/2010/01/acehnese-people.html Acehnese people ↑ http://www.philippines-bohol.info/Acehnese_people%5Bപ്രവർത്തിക്കാത്ത+കണ്ണി%5D Acehnese people ↑ http://www.britannica.com/EBchecked/topic/3614/Acehnese Acehnese പുറംകണ്ണികൾ Images of Acehnese people http://asiasociety.org/countries-history/conflicts/acehs-governor-peace-process-indonesia കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്കിനേസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്കിലിസിന്റെ ഉപ്പൂറ്റി ഇംഗ്ലീഷ് വിലാസം https://ml.wikipedia.org/wiki/Achilles_tendon വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ജീവശാസ്ത്രത്തിൽ അക്കിലിസിന്റെ പേരിൽ അറിയപ്പെടുന്ന ഒരു പേശിതന്തു മനുഷ്യ ശരീരത്തിലുണ്ട്.
പാദത്തിലെ നെരിയാണി[Ankle]യ്ക്കു പുറകിലൂടെയാണു ഇതു കടന്ന് പോകുന്ന്ത് കാലിലെ പ്രധാന പേശി[calf muscle]യെ പാദത്തിന്റെ അസ്ഥിയുമായി ബന്ധിപ്പിക്കുകയാണു ഇതിന്റെ ജോലി.
ഇത്തരത്തിൽ അസ്ഥിയെയും പേശിയെയും തമ്മിൽ ബന്ധിപ്പിക്കുകയാണു ഇതിന്റെ ജോലി.
ഇത്തരത്തിൽ അസ്ഥിയെയും പേശിയെയും  തമ്മിൽ ബന്ധിപ്പിക്കുന്ന ഇടനിലക്കാർക്ക് ‘ടെൻഡനുകൾ’[Tendons]എന്നണു പേരു.
അതുകൊണ്ട്,ഈ ടെൻഡൻന്റെ പേരു--അക്കിലിസ് ടെൻഡൻ [Achilles  Tendons].
മനുഷ്യശരീരത്തിലെ ഏറ്റവും കട്ടിയേറിയതും ശക്തമായതുമായ പേശിതന്തുവാണിത്.
അക്കിലിസിന്റെ ഉപ്പൂറ്റി
ഗ്രീക്ക് പുരാണത്തിലേ ഒരു കഥാപാത്രമാണു അക്കിലിസ്.
തെതിസ് എന്ന ദേവതയുടെ പുത്രനായിരുന്ന അക്കിലിസിനെ കുറിച്ച് ഒരു പ്രവചനം അമ്മ കേൾക്കാനിടയായിരുന്നു;മകൻ യുദ്ധത്തിൽ മരിക്കുമെന്ന്.
അതു കൊണ്ട് എങ്ങനെയും മകനെ ‘അനശ്വര’നാക്കനായി സ്റ്റെക്സ്[Stex]എന്ന നദിയിൽ മുക്കി.
ഇഹലോകത്തേയും പരലോകത്തേയും വേർതിരിക്കുന്ന നദിയാനു സ്റ്റെക്സ്.
ഇതിലെ വെള്ളം ശരീരത്തിൽ തട്ടിയാൽ പിന്നെ ഭാഗം അഭേദ്യമാണ് എന്നാണു വിശ്വാസം .
എതു തന്നെയായിരുന്നു തെതിസിന്റെ സൂത്രവും അവർ ശിശുവായ അക്കിലിസിന്റെ ഉപ്പൂറ്റിയിൽ പിടിച്ച്,തലകീഴായി സ്റ്റെക്സ് നദിയിൽ മുക്കിയെടുത്തു പക്ഷെ ഉപ്പൂറ്റിയിൽ പിടിച്ച് മുക്കി എടുത്തതിനാൽ അവിടെ നനഞ്ഞിരുന്നില്ല.
ട്രോജൻ യുദ്ധത്തിൽ ഉപ്പൂറ്റിയിൽ അമ്പ് കൊണ്ട്  അക്കിലിസ് മരിക്കുകയനുംണ്ടയത്.
അങ്ങനെയാണു ഇംഗ്ലീഷിൽ ‘അക്കിലിസ് ഹീൽ’[Achilles Heel]എന്ന പ്രയോഗമുണ്ടാവുന്നത് അതായത് ഏതൊരാൾക്കുമുള്ള ഒരു ദൗർബല്യം ,ഒളിഞ്ഞിരിക്കുന്ന വീക്ക്നെസ്സ് അവലംബം
↑ മലയാള മനോരമ, പഠിപ്പുര,2009 നവംബർ 4,ബുധൻ
അന്റോണിയോ ജോസ് കാവനില്ലെസ് ഇംഗ്ലീഷ് വിലാസം https://ml.wikipedia.org/wiki/Antonio_Jos%C3%A9_Cavanilles
അന്റോണിയോ ജോസ് കാവനില്ലെസ് (16 ജനുവരി 1745 - 5 മേയ് 1804) പതിനെട്ടാം നൂറ്റാണ്ടിലെ  സ്പെയിനിലെ ഒരു പ്രമുഖ ടാക്സോണമിക് സസ്യശാസ്ത്രജ്ഞനായിരുന്നു .
അദ്ദേഹം  പ്രത്യേകിച്ച് ഓഷ്യാനിയയിൽ നിന്നുള്ള നിരവധി സസ്യങ്ങൾക്ക് പേർ നല്കിയിരുന്നു.
ഡാലിയ , കാലിസെര , കോബായ , ഗാൽഫീമിയ , ഒലിയാൻഡ്ര എന്നിവയുൾപ്പെടെ ചുരുങ്ങിയത് 100 ജനുസ്സുകൾ അദ്ദേഹം നാമകരണം ചെയ്തു.
ഇതിൽ 54 എണ്ണം ഇപ്പോഴും 2004- ൽ ഉപയോഗിച്ചിരുന്നു.
കാവനില്ലെസ് വലെൻസിയയിലാണ് ജനിച്ചത്.
1777 മുതൽ 1781 വരെ അദ്ദേഹം പാരിസിൽ താമസിച്ചു.
അവിടെ അദ്ദേഹം ഒരു വൈദികനായും ആൻഡ്രേ തോയിൻ , അന്റോണി ലോറന്റ് ഡെ ജുസ്യു എന്നിവരുടെ കൂടെ ഒരു സസ്യശാസ്ത്രജ്ഞനായും പ്രവർത്തിച്ചിരുന്നു.
കാൾ ലിനേയസ് കണ്ടുപിടിച്ച വർഗ്ഗീകരണ സമ്പ്രദായമുപയോഗിച്ച ആദ്യത്തെ സ്പാനിഷ് ശാസ്ത്രജ്ഞന്മാരിൽ ഒരാളായിരുന്നു അദ്ദേഹം.
പാരിസിൽ നിന്നും മാഡ്രിഡിൽ എത്തിച്ചേർന്ന അദ്ദേഹം  റോയൽ ബൊട്ടാണിക്കൽ ഗാർഡൻ ഡയറക്ടറും, 1801 മുതൽ 1804 വരെ സസ്യശാസ്ത്ര പ്രൊഫസറായിരുന്നു.
1804- ൽ മാഡ്രിഡിൽ അദ്ദേഹം അന്തരിച്ചു.
Sterculia balanghas from the 1790 edition of Monadelphiæ classis dissertationes decem by Antonio José Cavanilles.
Cav.
ഇതും കാണുക ബ്രസീലിന്റെ Caatinga സസ്യങ്ങളുടെ പട്ടിക ബ്രസീലിലെ സെറാഡോ സസ്യങ്ങളുടെ പട്ടിക List of Roman Catholic scientist-clerics അവലംബം ബാഹ്യ ലിങ്കുകൾ Biography by the Australian National Botanic Gardens Malpighiaceae/Cavanilles Monadelphiæ classis dissertationes decem on the Internet Archive Chronophobia Scans of 160 plates from Monadelphiæ classis dissertationes decem Antonio José Cavanilles.
Polymath Virtual Library, Fundación Ignacio Larramendi
അന്റോണിയോ നെഗ്രി ഈ ലേഖനം മറ്റൊരു ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
If you have just labeled this article as needing attention, please add { { subst:Duflu | pg = അന്റോണിയോ നെഗ്രി | Language = unknown | Comments = } } ~~~~ to the bottom of the WP:PNTCU section on Wikipedia:Pages needing translation into English .
1933-ൽ ഇറ്റാലിയൻ പ്രദേശമായ വെനെറ്റോയിലെ പാദുവയിൽ ജനിച്ച അന്റോണിയോ നെഗ്രി ഒരു രാഷ്ട്രീയ തത്ത്വചിന്തകനായിരുന്നു.